తెలంగాణలో మహిళా తహసీల్దార్ దారుణహత్య WATCH LIVE TV
లంకకి కెప్టెన్ గండం.. నెలలోనే ఐదుగురు
శ్రీలంక జట్టు సంక్షోభంలో కూరుకుపోతోందా..? రాజకీయ కారణాలు, జట్టు మేనేజ్‌మెంట్ ఉదాసీనత ఆ దేశ క్రికెట్ చరిత్రని
TNN | Updated:
Aug 30, 2017, 03:06PM IST
శ్రీలంక జట్టు సంక్షోభంలో కూరుకుపోతోందా..? రాజకీయ కారణాలు, జట్టు మేనేజ్&zwnj;మెంట్ ఉదాసీనత ఆ దేశ క్రికెట్ చరిత్రని మసకబార్చుతున్నాయా..? అంటే అవుననే అంటున్నాయి.. ఇటీవల జరిగిన అనూహ్య పరిణామాలు. భారత్&zwnj;తో టెస్టు, వన్డే సిరీస్ ఓటమికి నైతిక బాధ్యత వహిస్తూ మంగళవారం సనత్ జయసూర్య అధ్యక్షుడిగా ఉన్న సెలక్షన్ కమిటీ తమ పదువులకి రాజీనామా చేయగా.. అభిమానులు మూడో వన్డేలో మైదానంలోకి వాటర్ బాటిల్స్&zwnj;ని విసిరి మ్యాచ్&zwnj;కి అరగంట పాటు అంతరాయం కలిగించారు. కొలంబో వేదికగా భారత్&zwnj;తో జరగనున్న నాలుగో వన్డేకి తాజాగా లసిత్ మలింగని కెప్టెన్&zwnj;గా నియమించారు. తొలి వన్డేకి కెప్టెన్&zwnj;గా ఉపుల్ తరంగపై స్లో ఓవర్ రేట్ కారణంగా నిషేధం వేటు పడగా.. మూడో వన్డేలో కెప్టెన్&zwnj;గా ఉన్న కపుగెదర గాయంతో సిరీస్&zwnj;కి దూరమయ్యాడు.
భారత్&zwnj;తో నెల క్రితం ఈ సుదీర్ఘ సిరీస్ ఆరంభమవగా.. తొలి టెస్టుకి సీనియర్ స్పిన్నర్ రంగనా హెరాత్ కెప్టెన్&zwnj;గా వ్యవహరించాడు. తర్వాత మిగిలిన రెండు టెస్టులకి దినేశ్ చండిమాల్&zwnj; నాయకత్వం వహించాడు. ఇక వన్డేల్లో తీసుకుంటే.. తొలి రెండు వన్డేలకూ ఉపుల్ తరంగ.. మూడో వన్డేకి కపుగెదర.. తాజాగా గురువారం జరిగే నాలుగో వన్డేకి మలింగ కెప్టెన్&zwnj;గా వ్యవహరించానున్నాడు. అంటే.. ఒక సిరీస్&zwnj;లో ఐదు మంది కెప్టెన్లు మారారు. మరోవైపు భారత్ మాత్రం.. కెప్టెన్ విరాట్ కోహ్లి నాయకత్వంలోనే ఓటమి ఎరుగకుండా మొత్తం సిరీస్ ఆడుతోంది. లంక మేనేజ్&zwnj;మెంట్ ఉదాసీనత కారణంగా.. ఆటగాళ్ల ఫిటెనెస్ స్థాయి ఘోరంగా పడిపోయిందని ఇప్పటికే ఆ దేశ క్రీడల మంత్రి హెచ్చరించిన విషయం తెలిసిందే.